Aall Ulefos
Store norske leksikon,Økonomi og næringsliv,Næringsliv,Bedrifter og personer,Norske bedrifter og varemerker
Aall Ulefos er et norsk familieselskap grunnlagt som en trelastforretning i Porsgrunn i 1734 av Niels Aall (1702–1784).
Ulefos herregård med skogeiendommer ble ervervet i 1782 av sønnen Nicolai Benjamin Aall (1739–1798). Frem til 1800-tallet var sagbruksvirksomheten det viktigste, den første tremasseproduksjonen kom i gang i 1881. Ulefossen ble utbygd for elektrisk kraftproduksjon i 1947, 1956 og 1961; skogarealet utgjør 130 000 dekar.Selskapet driver foruten skogbruk og kraftproduksjon også elektroinstallasjon og elektrodetaljhandel. Hovedkontoret ligger i Ulefoss i Nome.